২০০২ সালে জাতিসংঘের অর্থনৈতিক ও সামাজিক পরিষদের সাধারণ সভায় পানির অধিকার সম্পর্কে বলা হয়েছে, ‘পানিতে মানবাধিকার সকলকে তাদের ব্যক্তিগত ও গৃহস্থালী কাজে যথেষ্ট পরিমাণে, নিরাপদ, গ্রহণযোগ্য, সহজপ্রাপ্য এবং সক্ষমতার সঙ্গে পানি ব্যবহার করার অধিকার প্রদান করে’। জনসংখ্যা বৃদ্ধির ফলে পানির ব্যবহার ও চাহিদাও প্রতিনিয়ত বৃদ্ধি পাচ্ছে। অন্যদিকে জলবায়ু পরিবর্তনের প্রভাবে সাগরের লবণাক্ত পানি মূল ভূখন্ডে প্রবেশের ফলে পৃথিবীর উপকূলীয় এলাকার একটি বিরাট অংশে মিঠা পানির অভাব প্রকট আকার ধারণ করেছে।